section_heading: Povijest
paragraph_text: Nogometni klub Mračaj Runovići osnovan je 1964. godine, kao prvi klub na prostoru tadašnje imotske općine. Prvi predsjednik bio je Ivan Jakić-Tica, a prvu službenu utakmicu odigrao je u Runoviću protiv Tekstilca iz Sinja i pobijedio rezultatom 3:1. Kao prvi strijelac u povijest je ušao Marko Bitanga-Buđin. U svojoj bogatoj povijesti ovaj klub je stvorio nekoliko igrača koji imaju svoje mjesto i u svjetskoj povijesti nogometa.